cyanic-selkie/wikianc huggingface dataset:
Dvergmål
Alle medlemmene i gruppa er kvedere og synger. Jon Anders Halvorsen spiller i tillegg harmonium, Marit Mattisgard spiller langeleik, Øyunn Groven Myren spiller lyre og seljefløyte og Turid Spildo Nerdrum spiller hardingfele.
Aviva
Aviva plc er det femte største forsikringskonsernet i verden, det største i Storbritannia og nest største i Canada. På verdensbasis ligger det bak AXA, Allianz, ING og Fortis. Aviva er en av de ledende leverandørene av livs- og pensjonsforsikring i Europa og opererer i 25 land verden over, særlig i Frankrike og Nederland. Konsernet ble tidligere kalt CGNU, og ble dannet av en fusjon mellom Norwich Union og CGU plc (som i 1998 igjen ble dannet av en fusjon mellom Commercial Union og General Accident) i 2000. Aviva-navnet ble vedtatt i juli 2002. Selskapet brukte navnet Norwich Union i Storbritannia helt frem til den 29. april 2008 da Aviva meldte at de kom til å bruke Aviva for å «globalisere navnet».
Aviva sine hovedtilbud er langtidssparing, fondstyring og generell forsikring. Selskapet har £40 645 millioner i årlig omsetning, og rundt 60 000 ansatte, hvorav 35 000 i Storbritannia, betjener 35 millioner kunder over hele verden.
Aviva nærmet seg den andre britiske forsikringsgiganten Prudential i mars 2006 da de ønsket å fusjonere for å danne et enda større selskap, men trakk det tilbake da det ble klart at styret i Prudential ikke ville tenke på tilbudet.
Den 10. januar 2007 ble det kunngjort at administrerende direktør Richard Harvey ville trekke seg tilbake den 11. juli 2007. Etterfølgeren ble Andrew Moss, den tidligere finansdirektøren.
Kystbåndspringer
Kystbåndspringer (Tibellus maritimus) er en av edderkoppene i gruppen trespringere (Philodromidae).
Utseende
Kystbåndspringer er en langbeint edderkopper. Kroppen er ganske flattrykket og er todelt i en bakkropp (abdomen) og en forkropp (prosoma eller cephalothorax). De åtte øynene er ganske små.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppenes kjønnsorganer, hos hunner epigynet og hos hanner pedipalpenes siste ledd.
Levevis
Kystbåndspringer er en aktiv jeger og bygger ikke fangstnett, men jakter ute i det fri. Den lever i vegetasjonen på blad. Den kan være godt kamuflert når den sitter stille, langstrakt, med beina samlet. Hunnen spinner en eggsekk av edderkoppsilke, hvor hun legger eggene og selv vokter over dem til de klekkes.
Villmanstrand lufthavn
Villmanstrand lufthavn er en flyplass i byen Villmanstrand i Finland.
Flyplassen er den eldste flyplassen i Finland som fortsatt er åpen. Den ble åpnet i 1918.
Skurven
Skurven er et fjell nord i Eidsvoll kommune i Akershus. Skurven ligger på Minneåsen like ved Steinsjøen. Det har en høyde på 646 meter over havet og er det 19. høyeste fjellet i Akershus av fjellene med primærfaktor på minst 50 meter.
Aculco
Aculco er en kommune i sone V av delstaten México i Mexico. Kommunens areal er 465,7 km².
Statens reservefond
Statens reservefond ble opprettet i 1904 som et fond til bruk i nasjonale nødssituasjoner. Fondet ble plassert i utenlandske verdipapirer, og falt sterkt i verdi da første verdenskrig brøt ut. Fondet ble avviklet i 1925.
En Askepotthistorie
Handling
Filmen er rett og slett en modernisering av Askepott-eventyret, og tar plass i 2004s Los Angeles. Sam Montgomery (Hilary Duff) er en high school-elev som har blitt dårlig behandlet av sin onde stemor (Jennifer Coolidge) og to stesøstrene Brianna og Gabriella helt siden farens tragiske død under et jordskjelv mange år tidligere. Hun jobber nærmest som en slave på den lokale kafeen i San Fernando-dalen, som stemoren overtok etter at Samanthas far døde. Sam og bestevennen hennes Carter, en ung og ambisiøs skuespiller, blir ofte mobbet av den populære klikken på skolen -som blir ledet av plageånden Shelby. Så ser lykken ut til å snu noe da hun møter en gutt hun liker kjempegodt over et chatte-sted på internett. Hun er helt sikker på at dette er drømmegutten.
Men gutten viser seg å være Austin Ames (Chad Michael Murray) – skolens mest populære gutt og fotballstjerne, og som dessuten dater skolens mest populære og usympatiske jente. Sam finner ut dette på skoledansen (hvor hun selvfølgelig går som "Askepott") og friker fullstendig ut. Men Austin, som ikke vet hvem hans hemmelige beundrer egentlig er, men er like sikker på at han har funnet drømmejenta som Sam var på at hun hadde funnet drømmegutten, finner mobiltelefonen hennes etter at hun forlater dansen og starter en hasardiøs jakt på "Askepott".
Men en dag oppdager Sam et testament som faren hennes hadde skrevet før han døde, som ble gjemt i en av eventyrbøkene hennes, og avslører at alt faren eide faktisk ble overlatt til henne - inkludert restauranten som stemoren hennes har drevet. Som den rettmessige eieren er Sam i stand til å selge alle disse eiendelene, for å betale for college. Men Fiona påstår å aldri ha sett dette testamentet tidligere, til tross for at hun hadde signert det som vitne. Hun blir deretter arrestert for svindel, og for å ha begått brudd på loven om barnearbeid i California.
Slaget om Mława
Slaget om Mława eller forsvaret av Mławaposisjonen fant sted nord for byen Mława i den nordre delen av Polen mellom 1. og 3. september 1939. Det var et av de første slagene i invasjonen av Polen og dermed også andre verdenskrig. Slaget ble utkjempet mellom den polske Modlinarméen under general Krukowicz-Przedrzymirski og tyskernes 3. armé under general Georg von Küchler.
Lita
Lita er det tredje studioalbumet fra den amerikanske hardrock-artisten Lita Ford.
Konrad Kaspersen
Konrad Kaspersen (født 1. mars 1948 i Tromsø) er en norsk jazzmusiker (kontrabass).
Lita
Albumet ble utgitt i februar 1988 på RCA Records. Albumet inneholder fire hits; «Kiss Me Deadly», «Back to the Cave», «Close My Eyes Forever», og «Falling in and Out of Love» (skrevet sammen med Nikki Sixx fra Mötley Crüe). Balladen «Close My Eyes Forever», er en duett med Ozzy Osbourne. Den nådde 8.-plass på Billboard Hot 100, og solgte til platina i USA og gull i Storbritannia.
Konrad Kaspersen
Biografi
Konrad Kaspersen var med i Kurt Samuelsens band på 1970-tallet, i samarbeid med Henning Gravrok, Kjell Bartholsen og Thorgeir Stubø på slutten av 70-tallet og begynnelsen av 80-tallet, med bl.a deltakelse på Moldejazz. Utover 1980-tallet var han også med på en del prosjekter i andre sjangere, som visesjangeren med Trygve Hoff og Tove Karoline Knutsen samt blues med Chris Lyngedal. Som jazzmusiker har han også turnért med Knut Riisnæs, Odd Riisnæs, reist med Rikskonsertene og Øystein Norvoll kvintett, samt med Per Husby. Han har vært fast medlem av Alf Kjellmans band og deltok på Blåfrostfestivalen 2005 med Ivar Antonsen og Finn Sletten, samt Chrisfestivalen i Kjøllefjord, til minne om bluessangeren Chris Lyngedal som Kaspersen var bassist for. Her var han festivalmusiker med flere konstellasjoner.
Slaget om Mława
Historisk bakgrunn
Som et resultat av Versaillestraktaten var den nye grensen mellom Tyskland og Polen lokalisert kun rundt 120 km nord for den polske hovedstaden Warszawa. I 1939 ble den polske Modlinarméen kommandert av brigadegeneral Emil Krukowicz-Przedrzymirski, sett på som hovedforsvaret ved den polske grensen i nord. Arméen var forrykket langs grensen til Østpreussen og skulle stoppe fiendtlige styrker som rykket frem mot Warszawa, Nidizica og Modlin festning. Rett før krigen brøt ut, ble det gjort en bestemmelse som gikk ut på å styrke det polske forsvaret gjennom utbygging av en linje med festninger og bunkere på nordsiden av Mława. Dette var midt i arméens posisjoner.
Forsvarets hovedlinje fulgte linjen mellom elvene Narew og Wisła. Det fantes en rekke festninger fra 1800-tallet i området, men de flate områdene i nord hadde nesten ikke noe forsvar. For å forsinke militære aksjoner i tilfelle krig med Tyskland, bestemte den polske generalstaben seg for å transportere Modlinarméen til grensen mot Østpreussen, slik at arméen kunne forsvare linjen så lenge som mulig. Deretter kunne enhetene under ledelse av general Przedrzymirski-Krukowicz trekke seg bakover mot sør og forsvare linjen mellom Narew og Wisła, sammen med styrkene fra Narews selvstendige operasjonsgruppe.
Konrad Kaspersen
Biografi
På 1990-tallet var han landsdelsmusiker i gruppa «Jazz i Nord» sammen med pianist Jørn Øien, trommeslager Trond Sverre Hansen og trombonist Øystein B. Blix. Denne gruppa samarbeidet med Marit Sandvik om utgivelsen Song, Fall Soft (Gemini Records, 1995).
Slaget om Mława
Historisk bakgrunn
Etter at den hemmelige mobiliseringen til de polske styrkene hadde startet i mars 1939, ble 20. infanteridivisjon tildelt Modlinarméen og fraktet til området rundt Mława. I tillegg fikk arméens øverstkommanderende utdelt en rekke forsyninger til konstruksjon av bunkere og festninger, blant annet betong. Tog stod for det meste av transporten av råvarene. Det hadde blitt bestemt at en linje med festninger skulle bygges i området som var kontrollert av 20. infanteridivisjon. Den 19. juni 1939 var prosjektet klart og den 3. juli ble det godkjent av Polens marskalk, Edward Rydz-Śmigły.
Linjen av piggtråder og bunkere, beskyttet av panservernpiggtråder og hindringer, skulle bygges rundt en lav ås nord for byen. Fra toppen hadde man god oversikt over dalen rundt Mławka-elven. Selve elven kunne blokkeres ved hjelp av en dam, for ytterligere å styrke områdets forsvar. I midten av elven var det myrlendt terreng, der det så å si ville være umulig for fienden å passere med tunge, armerte kjøretøy. Dette myrlendte terrenget delte området i to sider. Den vestre siden skulle etter planen forsterkes med 68 bunkere, og den langt mindre østlige siden skulle utstyres med 25.
I fredstid befant 20. infanteridivisjon seg i Baranowicze. I tilfelle Sovjetunionen skulle gå til krig mot Polen, var det planlagt at denne divisjonen skulle utgjøre den første forsvarslinjen i området med de tyske festningene som ble bygget under første verdenskrig. De fleste soldatene som oppholdt seg i dette området hadde derfor tidligere erfaring med forsvar av festningene.
Konrad Kaspersen
Priser og utmerkelser
Kaspersen var mottaker av utmerkelsen Stubøprisen i 2001.
Slaget om Mława
Historisk bakgrunn
Byggingen av bunkerne i den vestre delen av fronten, i nærheten av byen Mława, begynte den 14. juli. Det var for det meste soldater som stod for byggingen. På østsiden begynte konstruksjonen av bunkerne like ved landsbyen Rzęgnowo den 12. august. Det gikk ikke lang tid før soldatene fikk hjelp av sivile til utbyggingen av piggtrådene. Imidlertid stod ikke forsvarsposisjonene klare til krigens utbrudd og mange bunkere ble ikke en gang bygget ferdig.
Slagets gang
Midt på dagen den 1. september 1939 ble den polske forsvarslinjen kontrollert av 20. infanteridivisjon, angrepet av tyskernes 1. armékorps kommandert av general Walter Petzel. Selv om angriperne var utstyrt med stridsvogner og støttet av krigsfly, ble det første angrepet slått ned av polskbygde 37 mm ''Armata ppanc. wz. 36'' panservernvåpen. Den øverstkommanderende til den tyske 3. armé, Georg von Küchler, ga ordre til hans styrker om å angripe de polske forsvarsposisjonene flere ganger på rad, men alle angrepene mislyktes. Sent på kvelden den samme dagen ble tyskerne nødt til å trekke seg tilbake til sine opprinnelige posisjoner.
Den 3. september klarte tyskerne endelig å bryte seg gjennom den polske panservernbarrieren. De tyske styrkene brukte sivile i området som skjold,  noe som gjorde det mulig for dem å okkupere en rekke bunkere på venstresiden av de polske styrkene. De klarte imidlertid ikke å presse seg videre. På høyresiden eller nærmere bestemt i Rzegnówregionen øst for myra, lyktes tyskernes angrep mye mer. I løpet av kvelden klarte deler av tyskernes Wodrigkorps å bryte seg gjennom linjene til Polens 79. infanteriregiment og dermed forbi de bakerste forsvarslinjene til polakkene. Dette åpnet fronten i området rundt Grudusk.
General Emil Krukowicz-Przedrzymirski ga 20. infanteridivisjon og de gjenværende styrkene til 8. infanteridivisjon ordre om å trekke seg tilbake mot Warszawa og Modlin, i frykt for at styrkene hans skulle bli omringet og kapitulere som følge av det. Festningene som soldatene selv hadde bygget i forkant av slaget, ble dermed forlatt. Polen hadde tapt slaget om Mława.
Ettervirkninger
Polakkenes tilbaketrekking begynte tidlig på morgenen den 4. september. Selv om tyskernes armerte og motoriserte enheter led store tap og ikke var i stand til å holde presset oppe, var området sør for Mława lite opprustet. De polske styrkene var ofre for konstant bombardement fra tyske Luftwaffe, og dette medførte store tap både med tanke på tropper og utstyr.
Selv om de polske styrkene til slutt forlot området, måtte også tyskerne lide for slaget. De hadde tapt et betydelig antall soldater og det var ikke før den 13. september at de endelig klarte å komme frem til Modlin festning, som lå mindre enn 100 km mot sør.
Dette slaget førte til kraftige reaksjoner fra de allierte, og da først og fremst Storbritannia og Frankrike. Den 3. september erklærte begge nasjonene krig mot Tyskland, etter at et ultimatum med 48 timers svarfrist ikke ble svart. Tyskerne på sin side fortsatte med invasjonen av Polen, og kom stadig dypere inn i landet.
Sundance gasskraftverk
Sundance gasskraftverk er et varmekraftverk i Pinal County i Arizona, USA. Anlegget har en installert produksjonskapasitet på 450 MW, fordelt på 10 turbiner. Operatør er energiselskapet Arizona Public Service Co.
Kraftverket stod ferdig utbygd i 2002. Brenselkilden er naturgass.
Gillsvannet
Gillsvannet er en innsjø i Kristiansand kommune i Agder, fem kilometer nordøst for sentrum ved fylkesvei 452.
Gillsvannet ligger bare litt over havnivå, og har forbindelse med Justvikbukta gjennom Rona og Ronglipen i nord, og Eidsbukta gjennom Eidsrona i sør. Innsjøen er derfor en brakkvannssjø. Justvikbukta og Eidsbukta er bukter på vestsiden av Topdalsfjorden. Gårdene Gill, Greppestøl, Justnes og Justvik omkranser Gillsvannet. Gillsvannet har mange flotte badeplasser. De gamle naturlige badeplassene er Rona i nord og Badis og Stupis i sør. Det er også opparbeidet nye badeplasser med påfylt sand på Justvik, og på Gåsetangen ved Gillsveien. Kristiansand Kajakklubb har sitt anlegg i søndre del av Gillsvannet.
Lokal uttale er Gjelsvannet, etter gården Gill (Gjel).
Know Your Enemy (sang)
«Know Your Enemy» (norsk oversettelse: kjenn din fiende) er en sang utgitt av det amerikanske punkrockbandet Green Day. Sangen er den første singelen fra bandets åttende studioalbum 21st Century Breakdown fra 2009. Billboard beskrev sangen tekstmessig som «like politisk belastet som forrige gang (på American Idiot)», og med et «modern rock-radioklart refreng», mens sangprodusent Butch Vig «bringer nok punk/pop glans for å appellere til et bredt publikum».
Mottakelse
Alternative Press kalte sangen en «stor rocklåt» som er et «voldsomt rop på våpen mot apati». Musikkmagasinet Spin skrev at sangen «hørtes ut som den var hentet fra Dookie». About.coms Bill Lamb sa at sangen var «standard-problemet Green Day», «ikke et genialt» og «ikke på linje med deres siste album», men la til at det var en «stor forsmak» på et av de mest etterlengtede album i 2009. Pitchfork Media beskrev låten for å ha «pedantisk stivhet» og som «ikke mer enn en rotete protestsang ment for de som har konventert». Rolling Stone kalte sangen et av høydepunktene på albumet, lovpriste den punk-orienterte lyden og kalte det en «Clash-size bootboy chants».
Billie Joe Armstrong fortalte Q at: «Det er en veldig oppildnende sang. Den handler om å frigjøre deg fra alt dritten du ser på tv». Sangen nådde toppen av både Billboard Mainstream og Modern Rock Tracks samtidig. Den nådde også opp på topp 30 på Billboard Hot 100 med en 28.-plass som best. På VG Lista Topp 20, nådde sangen kun en 17.-plass som bestenotering
Hi
Et hi (fra norrønt híð, híði) er et tilholdssted for ville pattedyr. Hiet befinner seg ofte i en naturlig hule eller i et hull som dyret har gravd selv eller overtatt etter et annet dyr.
Hiet fungerer som base, særlig i forbindelse med fødsel og oppfostring av unger. Noen dyr benytter også hiet som oppholdssted under vinterdvale.
Eksempler på dyr som går i hi er bjørn, gaupe, grevling, rødrev og ulv.
Daimoku
Daimoku (kinesisk: 題目, tímù; koreansk: 제목 chemok; japansk: Daimoku ダイモク, vietnamesisk: đề mục) er navnet på et mantra som messes av tilhengere av Nichiren-skolen.
Hi
Enkelte fabeldyr er også kjent for å holde hi; drager har tradisjonelt et dragehi fullt av skatter.
Norgesmesterskapet i boksing 1923
Norgesmesterskapet i boksing 1923 ble arrangert av Norges Bokseforbund ved Høibraatens Idrætsforening 17.–18. mars i Drammens Theater og ved Sportsklubben Brage 24.–25. mars i Arbeiderforeningens sal i Trondhjem.
Hi
Se også
Behausung
Daimoku
I Lotussūtraen er det ikke opplagt hvilken «god lov» tittelen refererer til. «Loven» kan tolkes som «den éne vognen» (Ēkayāna), som er tekstens sentrale tema. Den er også blitt tolket som iboende krefter i Lotus sūtraens tittel.
I Kina messet de troende i Tiān-tái-skolen ordene «Jeg lovpriser Lotus sūtraen». På japansk er dette Namu Myōhō Renge Kyō. Under kamakuraperioden forkynte Nichiren at denne messingen (Daimoku) var selve essensen av teksten, og «loven» i Lotus sūtraen.
Norgesmesterskapet i boksing 1923
Det ble ikke utdelt noe mesterskap i fluevekt. Stevnet ble avbrutt kl. 3 om natten i Drammen. Peter Olai Sandstøl, Oddmund Gravem, Fredrik Michelsen og Arthur Olsen vant kvartfinalene og ble kvartmestere.
Kongepokalen var satt opp i lett tungvekt og vunnet av Knut Espetvedt.
Medaljevinnere
Aage Pedersen, Bragerøens AK er oppført med en sølvmedalje i jubileumsskriftet Drammens Atleklubb 50 år, mens han er henvist til bronseplass i avisen Nidaros fra 19. mars 1923.
Liste over Lord Mayors of London
Listen over Lord Mayors of London inneholder embetsinnehavere fra den første kjente i 1189 frem til dags dato.
21. århundre
Kandidater til embetet representerer alle et såkalt Livery Company, som er en yrkesorganisasjon med utspring i middelalderens laugstradisjon. I oversikten under er det angitt hvilket Livery Company vedkommende Lord Mayor var eller er medlem av. Noen få Lord Mayors har vært medlem av flere slike organisasjoner på én gang.
Programvareagent
Programvareagent brukes om dataprogrammer med noen spesielle egenskaper. En agent er per definisjon en entitet som handler autonomt eller semi-autonomt. Det betyr at en agent kan handle på egen hånd og trenger ikke til enhver tid å være styrt av kommandoer utenifra. Typisk for en programvareagent er at den har et eget snevert arbeidsområde og et sett med begrensede oppgaver. Agenten venter ofte på kjørekommandoer fra andre agenter, kommandoer fra datamaskinbrukeren eller på at forholdene skal ligge til rette for at den skal utføre en av sine oppgaver.
Agenter kan enten operere alene eller samhandle med andre agenter. Om systemer der flere agenter jobber sammen bruker man ofte uttrykket distribuert kunstig intelligens. En agent kan ha sitt begrensede bruksområde, mens et system av agenter kan betjene større oppgaver og tjene et felles mål. Noen forskere mener at den menneskelige hjernen er bygget opp på samme måte, at hjernen består av tusenvis eller millionvis av små agenter som virker parallelt. Hvis denne skolen holder, vil det være mulig å fremstille kunstig intelligens ved hjelp av agentsystemer.
Det finnes eksempler på miljøer der flere tusen programvareagenter jobber sammen om en felles oppgave. For eksempel har NASA gjort forsøk der satellitter er driftet i helhet av agenter.
Programvareagenter kan for eksempel kjøres som tjenester («services» i Windows) eller cron-jobber (i Linux). De kan også operere innen egne tilrettelagte kjøremiljøer. Agenter kan være utformet med sammensatte egenskaper fra en eller flere av disse kategoriene:
Bruksområder
Agenter er en spennende tilnærming til den stadig økende mengden av tjenester og data som omgir oss. Mobiltelefoner, håndholdte enheter og selv vanlige stue-pc-er kan ha problemer med å takle den enorme datamengden som finnes på internett. Derfor har man i over 20 år beskrevet hjelpeprogrammer for pc-brukeren. Apple beskriver allerede i 1988 i videoen Knowledge Navigator et slikt system. Brukeren har en agent som behandler lynmeldinger (IM) en agent som behandler e-post, en presentasjonsagent osv. Disse kan samarbeide og automatisk sende svar tilbake i form av e-post, telefon osv.
Historie
I Norge har Telenors forskningsavdeling og Universitetet i Tromsø vært ledende i Agentforskning. Blant annet har MIT knyttet Telenors forskning tett til sitt bryst når det gjelder overvåkning av sauer ved hjelp av agenter.
Teknikken ser ut til å ha opplevd en god hype eller medieinteresse på midten av 90-tallet, men etter nedgangen i IT-bransjen på begynnelsen av dette milleniet har stadig flere forskningsmiljøer lagt ned sine satsninger på agenter. Agenter har vært teknikken som "viser-deg-hva-du-har-i-kjøleskapet", noe flere teknologier har lovet både før og etter agentenes opptur for ti år siden.
I dag er fokus flyttet mer over på det å tilby informasjon enn å hente den selv. Agenter som typisk ble brukt som vevkravlere («web crawlers») og for å hente data på nett har nå fått hard konkurranse fra vevtjenester («web services»), RSS foring («RSS feed»), XML og andre distribusjonskanaler.
Standarder
Det finnes flere standarder verdt å ta en titt på:
London School of Economics
London School of Economics and Political Science, som regel kalt London School of Economics, forkortet LSE, er et samfunnsvitenskapelig universitet i London. Det ligger i Houghton Street i det sentrale London, tvers over Aldwych og ved siden av Royal Courts of Justice. LSE er en ledende utdanningsinstitusjon for samfunnsvitenskap, og regnes blant verdens beste universiteter. På bachelornivå har LSE den laveste inntaksprosenten i hele Storbritannia. Studieprogrammene ved skolen omfatter samfunnsøkonomi, statsvitenskap, jus, sosiologi, filosofi og historie, samt andre relaterte disipliner.
Bakgrunn
Universitetet ble grunnlagt i 1895 av Sidney Webb, Beatrice Webb og George Bernard Shaw. Skolen ble del av University of London i 1900 som dets samfunnsøkonomi-fakultet. De første vitnemål ble tildelt i 1902.
Skolen er blant annet kjent som sentral innen utviklingen av sosialantropologien. Kjente personer innen faget, som for eksempel Maurice Bloch og Jonathan Parry, har jobbet der. Økonomen Friedrich August von Hayek jobbet der på 1930-tallet.
Politisk har studentmassen ved LSE pleid å være mer venstreorientert enn tilfellet er ved andre eliteuniversiteter som Oxford og Cambridge, men dette endret seg i 1960-årene da den daværende rektoren Walter Adams forsøkte å endre på dette. Anthony Giddens, tidligere rektor ved LSE, regnes som skaperen av Third Way-filosofien som har blitt fulgt av Tony Blair og Bill Clinton. Skolen har en internasjonal profil, og studentene har bakgrunn fra mange forskjellige land.
Rangeringer
LSE ble rangert som nummer 3 av 126 britiske universiteter på Complete University Guides liste for 2016.
THE World University Rankings 2014-2015 plasserte LSE som det 13. av de 500 beste universitetene i verden. I QS World University Rankings for 2014 rangerte universitetet som nummer 71 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.
Den nasjonale undersøkelsen Research Assessment Exercise i 2008 viste at LSE kom på delt andreplass (sammen med Oxford), og var Storbritannias beste universitet innen bl.a. økonomi, antropologi, jus og Europastudier.
Song i himmelsalar
Medlemmene av Dvergmål er alle kvedere som i tillegg spiller et instrument og bruker det aktivt på denne produksjonen.
The Tree of Life Web Project
The Tree of Life Web Project er en samling med informasjon over universets organismer, både de som finnes i dag og de som har eksistert og er utdødd. Målet er å lage en side for hver art, delgruppe og større grupper, med bilder, tekst og annen informasjon.
The Tree of Life Web Project ble på begynt en gang i slutten 1980-årene. Men det var noe senere da internett fikk sitt gjennombrudd at nettstedet fikk den utforming det har idag.
Burka
Burka er en ankellang, heldekkende kvinnedrakt med heklet gitter foran øynene, slik at det er mulig å se uten selv å bli sett. Burka forbindes ofte med islam og forveksles av mange med niqab og hodeskautet hijab. Normen om bruk av både niqab, burka og hijab har en sømmelighetsverdi. Om dette plagget har noen plass innenfor religionen eller ikke, er omdiskutert.
Johan Strand Johansen
Johan Strand Johansen (1903–1970) var en norsk NKP-politiker som satt på Stortinget i årene 1945–1949 og igjen 1954–1957. Han var arbeidsminister i Einar Gerhardsens første regjering i 1945 (samlingsregjeringen). Han er også kjent for sin rolle i Furubotn-oppgjøret i 1949.
Liv og virke
Han ble født på Lysøya i daværende Jøssund kommune, men vokste for det meste opp på Lademoen i Trondheim. Foreldrene var Anton Rambeck Johansen og Ellen Johansen Strand. Søsteren Gerda Strand Johansen fulgte langt på vei samme vei som broren, som journalist og kommunist.
I 1924 ble han journalist i Ny Tid, kommunistenes presseorgan i Trondheim, og fra samme år og frem til 1928 var han sekretær i Norges Kommunistiske Ungdomsforbund. Fra 1927 til 1930 studerte han ved Kominterns Lenin-skole i Moskva. I 1930 ble han redaktør i Hardanger Arbeiderblad i Odda, og fra 1931 var basen hans i Oslo, som medarbeider i Arbeideren og medlem av partiets sentralstyre.
Strand Johansen var i fengsel en rekke ganger i løpet av 1920- og 1930-tallet som følge av politiske aktiviteter. I 1924 ble han idømt seks ukers fengsel for deltagelse i Fjellseter-affæren. Han var sentralstyrets representant på den streikemarkeringen som siden skulle utvikle seg til å bli Menstadslaget, og ble i etterkant av dette idømt ti måneders fengselsstraff.
Strand Johansen ble sammen med sin russisk-jødiske kone Helene Sterlina (1903–1942) arrestert av Gestapo i 1941. Strand Johansen tilbrakte store deler av krigen i Sachsenhausen. Hans kone Helene ble drept i Auschwitz i 1942. Johansen hadde hjulpet mange tsjekkiske og andre slaviske fanger i sin tid i Sachsenhausen, og for dette ble han hedret med det tsjekkoslovakiske Krigskorset.
I 1945 ble han partisekretær i NKP, og ble samtidig valgt inn på Stortinget. Han var en av to NKP-representanter i samlingsregjeringen i 1945. Han var også sentral i de mislykkede samlingsforhandlingene med Det norske Arbeiderparti samme år.
Serra da estrelahund
Serra da estrelahund (FCI #173) er en storvokst molosser som gjennom århundrer har vært avlet som vokterhund av bøndene i Serra da Estrela, nord i Portugal. Hunderasen er sjelden utenfor hjemlandet.
Johan Strand Johansen
Liv og virke
Som en av de fremste tillitsvalgte i NKP kom han til å stå i spissen for oppgjøret med Peder Furubotn i 1949. Selv om fløyen ble omtalt som Løvlien-fløyen, etter partiformann Emil Løvlien, var det Strand Johansen som sto for de kraftigste angrepene mot «det annet sentrum» i partiet. Ifølge boka Spaneren av Ørnulf Tofte i Politiets overvåkingstjeneste hadde Strand Johansen møter med KGBs resident Aleksander Alekhin under det interne partioppgjøret i 1949. I 2014 kom det frem at Mitrokhin-arkivet oppgir at de sovjetiske hemmelige tjenester etablerte kontakt med ham i 1945, da Strand Johansen var stortingsrepresentant og medlem av utenrikskomiteen. Arkivet inneholdt ingen detaljer om hva kontakten førte til.
Serra da estrelahund
Opprinnelse og alder
Typen stammer fra områder i fjellkjeden Serra da Estrela og regnes som en av de eldste hunderasene på Den iberiske halvøya, der bøndene gjennom århundre har drevet avl med rasen på grunn av dens egenskaper som vokterhund og vakthund. Det finnes ingen dokumentasjon på at slike hunder fantes utenfor hjemlandets grenser før etter 1972, da det ble eksportert noen hunder til USA. Til Norge kom rasen først i 1979, men den har aldri blitt populær her.
Johan Strand Johansen
Liv og virke
I 1953 ble han valgt til nestformann i NKP, men trakk seg i 1955 etter at han hadde blitt sendt til Moskva for et kuropphold. Det var da tydelig at han var i mentalt ubalanse, trolig som en reaksjon på såvel oppholdet i konsentrasjonsleiren, ektefellens død og de sterke konfliktene i partiet. Han fikk senere en leilighet i Moskva, og bodde der fra 1957 til sin død i 1970. Han spilte ingen politisk rolle etter 1955 selv om han sendte en strøm av brev til ulike nøkkelpersoner i NKP. Han mente selv at han hadde stor politisk innflytelse gjennom denne brevskrivingen, noe blant annet Reidar T. Larsen avviser i sine bøker.
Bregneplanter
Bregneplanter (latin: Monilophyta) tilhører karsporeplantene og er betegnelsen på en "underdivisjon" under karplantene ’’(Tracheophyta)’’. Gruppen består av følgende klasser og selvstendige ordener:
Serra da estrelahund
Opprinnelse og alder
Rasestandarden for FCI er fra 20. desember 1966. Den første forsøket på en rasestandard stammer fra 1922, men en offisiell standard fikk rasen først i 1933.
Bregneplanter
Disse karplantene har en noe usikker plassering under karplantene, men man plasserer dem ofte sammen som «bregneplanter». De har store, ofte trekantede blader. Mange av bregnene har innrullede blader frem til de vokser fullt ut. De formerer seg ved hjelp av sporer som vanligvis blir til på undersiden av bladene.
Serra da estrelahund
Utseende, anatomi og fysikk
Serra da Estrelahund er en storvokst og kraftig molosser av type. Den finnes i en korthårsvariant og en langhårsvariant, som ellers har samme rasestandard. Korhårsvarianten stammer opprinnelig fra den nordre delen av Serra da Estrela, mens langhårsvarianten stammer fra de sørlige strøkene av fjellkjeden.
Bregneplanter
I eldre systematikk utgjorde bregneplantene en gruppe med det vitenskapelige navnet «Filicatopsida» (eller «Filicatae»). Det har imidlertid vist seg at tre bregnegrupper, Psilotales, ormetungebregner og Marattiales, ikke er i nær slekt med resten av bregnene. Ormetungebregner (Ophioglossales) virker nærest beslektet med Psilotales, mens Marattiales virker nærest beslektet med sneller (Equisetales).
Serra da estrelahund
Utseende, anatomi og fysikk
Hannene blir omkring 65-72 cm i skulderhøyde og veier normalt 40-50 kg. Tispene blir omkring 62-68 cm i skulderhøyde og veier normalt 30-40 kg.
Bregneplanter
Bregneplanter i denne forstand er altså en parafyletisk gruppe, men om en også inkluderer snelleplantene (Equisetopsida) blir gruppen fullstendig. Resten av de egentlige bregnene, dvs. med unntak av Marattiaceae og ormetungebregner, er derimot en monofyletisk gruppe ofte kalt bregner (Polypodiopsida), eller egentlige bregner (Leptosporangiatae), og utgjør dessuten hovedvekten av alle bregneplanter.
Bregneplanter - fylogenetisk
For en oversikt over bregnenes taksonomi, se: Bregner
Serra da estrelahund
Lynne og væremåte
Serra da Estrelahund kan være aggressiv mot fremmede og passer best som familiehund for mennesker som har erfaring med hunder som har primitiv atferd. Rasen passer imidlertid best som brukshund og bør ha oppgaver som den er avlet for, for å trives. For de rette vil den imidlertid kunne utgjøre den perfekte familiehund. Pelsen trenger daglig vedlikehold.
Bregneplanter
Bregneplanter - fylogenetisk
Moderne studier (Smith et Al, 2006) anerkjenner 4 klasser (Psilotopsida; Equisetopsida; Marattiopsida; Polypodiopsida), 11 ordener, og 37 familier av bregneplanter.
Bregneplantene er (med unntak av ormetungegruppen) kjennetegnet ved sporehus hvis vegg bare er ett cellelag tykk. Bregner vokser i alle klimasoner, men er representert med flest arter i tropene. I Norge forekommer det viltvoksende 42 arter egentlige bregner, 7 arter i ormetungefamilien og 8 arter sneller.
Inndelingen er delvis klarlagt ved hjelp av fylogenetiske analyser og er, gjengitt i hierarkisk skrivemåte, følgende:
Bregneplanter: (Monilophytes)
Sporeplanter
Sporeplanter eller kryptogamer er et samlebegrep for landplanter som formerer seg ved hjelp av sporer. Begrepet er lite brukt i dagens botanikk fordi sporeplanter ikke utgjør noen naturlig gruppe. Ikke desto mindre har de utviklet seg fra en felles stamform som har gitt opphav til to monofyletiske grupper; bryofytter (bladmoser, levermoser og nålkapselmoser) hvor gametofyttgenerasjonen er dominerende, og trakeofytter (karplanter) hvor sporofyttgenerasjonen er dominerende. Sistnevnte inkluderer også frøplantene, som formerer seg med frø i stedet for sporer.
En av egenskapene som skiller sporeplantene fra deres algeforfedre er at sporene (samt pollen hos frøplantene) har et motstandsdyktig ytre lag av sporopollenin, et materiale som beskytter mot blant annet uttørking og UV-stråler, og var en av de evolusjonære nyvinningene som var avgjørende for koloniseringen av land. Det er funnet fossile sporer fra tidlig ordovicium for 480 millioner år siden, 25 millioner år etter landplantenes antatte opprinnelse for ca 505 millioner år siden i sen kambrium. Viktige grupper av tidlige sporeplanter vokste i grunne innsjøer, elvebredder og elvedeltaer, og fossiler av devonske sporeplanter finnes blant annet i devonfeltene i nordre Andrée Land – helt nord på Spitsbergen, som den gang befant seg ved ekvator.
De naturlige gruppene som hører inn under sporeplantene, hvorav noen også er karsporeplanter (med kar som transporterer vannet inne i planten), omfatter:
Det sjette korstog
Det sjette korstog startet i 1228. Da satte keiser Fredrik II av det tysk-romerske rike ut fra Brindisi mot Syria. Han hadde før avreisen blitt ekskommunisert av paven. Fredrik II var en dyktig diplomat, og lyktes i 1229 med å inngå en fredsavtale som ga korsfarerne kontroll over Jerusalem, Nasaret og Betlehem i ti år. Som en følge av dette hevet paven ekskommunikasjonen. Dette var det første hovedkorstog som ble startet uten pavelig godkjenning.
Brasils herrelandslag i fotball
Brasils herrelandslag i fotball er det nasjonale fotballaget til Brasil, og dette landslaget blir administrert av Brasils fotballforbund. Det brasilianske fotballforbundet ble stiftet i 1919, og landet ble medlem av FIFA i 1923. Brasil har deltatt i samtlige 22 VM-sluttspill. Nasjonalstadion er Maracanã i Rio de Janeiro.
Historie
Brasil er det eneste landslaget som har deltatt i samtlige sluttspill som har blitt arrangert. De har vunnet fem VM-titler, og landslaget har også vunnet Copa América og Confederations Cup (kontinentalcupen) en rekke ganger. De vant Kontinentalcupen 2013 på hjemmebane.
Gudfarens løpegutt
Gudfarens løpegutt ble godt mottatt av filmanmeldere, men ble til tross for det ingen publikumsuksess i USA. Filmen ble heller ikke tildelt eller nominert til noen betydningsfulle filmpriser.
Brasils herrelandslag i fotball
Meritter
Brasil har vunnet VM på alle kontinentene det er avholdt, bortsett fra Afrika, hvis ene mesterskap i 2010 (avholdt i Sør-Afrika) ble vunnet av Spania.
Gudfarens løpegutt
Handling
Handlingen er lagt til det italiensk-amerikanske miljøet i og rundt Arthur Avenue i Bronx på 1960-tallet, hvor den unge Calogero blir vitne til et mord begått av en kjent gangster. Til sin fars store fortvilelse nekter han å si noe til politiet. Den lokale mafiabossen Sonny er derimot strålende fornøyd. Han tar Calogero under sine vinger for å gi ham en grundig innføring i livet som gangster.
Brasils herrelandslag i fotball
Andre spillere
Spillere som har vært med i landslagstroppen de siste 12 månedene.
Gudfarens løpegutt
Anmelderne og publikum
Gudfarens løpegutt ble meget godt mottatt av anmelderne og har oppnådd så mye som 96% på Rotten Tomatoes og 80% på Metacritic (juni 2009). Den kjente filmanmelderen Roger Ebert i Chicago Sun-Times uttrykte stor begeistring og fikk langt på vei følge av anmelderne i kjente aviser som blant annet The Boston Globe, Variety, USA Today og Rolling Stone.
Filmen ble ingen publikumssuksess i USA og innbrakte bare drøyt $17 millioner.
Norge
Arbeideravisa uttrykte seg positivt om filmen og skrev blant annet: «De Niro har ingen grunn i verden til å skamme seg over sin debut som regissør». VGs anmelder brukte overskriften «Solid debut» og omtalte den som den mest sympatiske og troverdige mafiafilm hun hadde sett.
I rollene
(utvalg)
Saguaro gasskraftverk
Saguaro gasskraftverk er et varmekraftverk i Pinal County i Arizona, USA. Anlegget har en installert produksjonskapasitet på 413 MW, fordelt på 5 turbiner. Operatør er energiselskapet Arizona Public Service Co.
Kraftverket stod ferdig utbygd i 1955, med utvidelser i 1973. Brenselkilden er naturgass, bare subsidiært brukesfyringsolje.
Ters
En ters (lat. tertia – tredje) er i musikkteorien en betegnelse på et intervall på tre diatoniske trinn. Den diatoniske tersen forekommer som stor ters eller liten ters.
Stor ters
Den store tersen er den viktigste karakteristikken til en durskala, som har en ters mellom første og tredje trinn. Således kjennetegnes durakkorden av en stor ters, fulgt av en ren kvint.
Slik mennesker oppfatter musikk er oktaven det mest stabile intervallet i alle typer musikk. En oktav består av 12 halvtonetrinn, og dermed også av 3 store terser. Siden en oktav er et intervall tilsvarende en dobling av frekvensen, vil formelen for å finne forholdstallet i forskjellen mellom de tonene i en stor ters se slik ut:
Med utgangspunkt i tonen A med frekvens 440 Hz, vil tonen C utgjøre en stor ters med 554,4 Hz, mens en stor ters nedover på skalaen vil være tonen F på 349,2 Hz. Dette forutsetter imidlertid likestemming, dvs. lik avstand mellom alle halvtoner.
Ved temperert stemming vil en skala "strekkes" mer ved at intervallavstandene økes marginalt, noe som potensielt vil kunne gi forholdstall på over 1,26 for en stor ters.
Ved ren stemming baserende på naturtonerekken, utgjør en stor ters en frekvensproporsjon av 5:4, dvs. nøyaktig 1,25. En ren stor ters er dermed litt "trangere" enn en likestemt eller temperert stor ters.
Liten ters
En liten ters utgjør tre halvtoner og er én halvtone mindre enn en stor ters. Den forkortes m3 og er i sin inverterte form en stor sekst.
En liten ters er den viktigste karakteristikken til en mollskala som har en liten ters mellom første og tredje trinn. Likeledes har mollakkorder en liten ters fra grunntonen (fulgt av en ren kvint).
En liten ters over grunntonen i en bestemt mollskala finner man parallelltonearten, dvs. toenarten med likt antalle og samme type faste fortegn. Så er C-dur parallelltoneart til a-moll, H-dur parallelltoneart til g-moll, og A-dur parallelltoneart fil f-moll.
Desim
I musikk og musikkteori er en desim noten ti trinn fra grunntonen i en akkord og også intervallet mellom grunntonen og den tiende tonen. Siden det bare er sju toner i en diatonisk skala er den tiende tonen det samme som medianten og intervallet desim er en sammensatt ters.
Huntley kullkraftverk
C. R. Huntley kullkraftverk  er et kullkraftverk litt nord for Buffalo i Erie County, i upstate New York i det østlige USA. Det har en installert produksjonskapasitet på 636 MW, fordelt på 4 blokker / turbiner. Operatør er NRG Energy Inc
Anlegget ble bygget ut i årene 1953–1958. Brenselkilden er (sub-)bitumenøst kull. Årlig CO2-utslipp i 2006 var 3.301.283 tonn.
RPG-7
RPG-7 (Ручной Противотанковый Гранатомёт-7) er en sovjetisk, senere russisk-produsert rakettdrevet granat. RPG-7 produseres i flere varianter en rekke land, bl.a. i USA.
RPG-7 er etterfølger til RPG-2.
Bruk
RPG-7 ble brukt av Egypt i seksdagerskrigen i 1967 og av FNL i Vietnamkrigen samme år, og kom mer i bruk i Vietnam fra 1968. Mujahedin brukte RPG-7 i den afghansk-sovjetiske krig.
RPG-7 ble brukt av IRA i Nord-Irland fra 1969 til 2005.
RPG-7 ble brukt i slaget om Mogadishu i 1993 der to amerikanske Sikorsky UH-60 Black Hawk ble skutt ned.
Ber Groosjohan
Bernardus «Ber» Groosjohan (født 16. juni 1897 i Rotterdam, død 5. august 1971 i Rotterdam) var en nederlandsk fotballspiller som deltok i de olympiske leker 1920 i Antwerpen og 1924 i Paris.
Groosjohan var med på det nederlandske fotballaget som kom på tredjeplass i den olympiske fotballturneringen under OL 1920 i Antwerpen. Det var fjorten lag som deltok i fotballturneringen som ble avviklet i perioden 28. august til 5. september 1920. Belgia og Tsjekkoslovakia møttes i finalen på olympiastadion i Antwerpen. Belgia ledet kampen med 2-0 i slutten av første omgang da spillerne fra Tsjekkoslovakia forlot banen i protest mot dommeren. Tsjekkoslovakia ble diskvalifisert og Belgia ble olympiske mestere i fotball.
Nederland som hadde tapt semifinalen til Belgia med 0-3 fikk da en mulighet å spille om sølvmedaljene. De fikk møte Spania i en sølvfinale, Spania som hadde tapt kvartfinalen til Belgia fikk etter at Tsjekkoslovakia ble diskvalifisert og Frankrike, som tapte semifinalen mot Nederland, hadde reist hjem en mulighet til å spille om sølvplassen. Spania vant over Sverige med 2-1 og over Italia med 2-0 og var dermed kvalifisert til å møte Nederland i en kamp om sølvmedaljene.
Nederland tapte sølvfinalen til Spania med 1-3 som ble spilt på olympiastadion i Antwerpen 5. september 1920. Groosjohan scoret 1-2 målet for Nederland, han scoret totalt tre mål i OL-turneringen.
Arthur (film)
Arthur er en amerikansk romantisk komedie fra 1981 regissert av Steve Gordon. Filmen handler om den styrtrike ungkaren Arthur som bor i New York. Dagene hans består stort sett av fyll, restaurantbesøk og prostituerte. En dag møter han en kvinne han for alvor blir forelsket i, men hun har en helt annen bakgrunn enn ham. Forholdet blir problematisk for Arthurs styrtrike familie, spesielt siden de har planer om at han skal gifte seg med en jente fra en annen rik familie. Hovedrollen spilles av Dudley Moore, mens sentrale biroller spilles av Liza Minnelli og John Gielgud.
Arthur ble en stor publikumssuksess og fikk jevnt over god omtale av filmkritikerne.
Erik Mykland
Erik Mykland (født 21. juli 1971) er en norsk tidligere fotballspiller, kjent under kallenavnet «Myggen», nå spillende trener for Risør Fotballklubb og kretstrener i fotball for Agder Fotballkrets.
Arthur (film)
Handling
Arthur Bach er en styrtrik ungkar i New York som har lett for å kjede seg. Han fyller derfor livet med fyll, dyre restaurantbesøk og prostituerte. Nå er han derimot havnet i den knipen at han må gifte seg med «et godt parti». Hvis ikke trues han med å bli gjort arveløs. Hans tiltenkte ektemake er Susan Jonhson, datter av den styrtrike Burt Johnson. Men Arthur har lite lyst på noe ekteskap med Susan. Under en tilfeldig handletur på byen blir han voldsomt betatt av en kvinne ved navn Linda. Etter et møte mellom dem innser han at dette er kvinnen i hans liv. Men Linda jobber i en frokostbar og har en annen klassebakgrunn enn ham. Dessuten skaper bekjentskap store komplikasjoner, både for hans egen familie og ikke minst for den rike og hensynsløse forretningsmannen Burt Johnson som setter Arthur under et voldsomt press. Den eneste som støtter Arthur er hans trofaste tjener Hobson. Han skjønner at kjærligheten mellom Arthur og Linda er ekte. Etterhvert skjønner Arthur at han må ta et valg mellom pengene eller kjærligheten.
Popularitet og økonomi
Arthur ble meget populær, både i USA og mange andre land. Den innbrakte $95,5 millioner i USA, hvor den ble den femte mest innbringende filmen i 1981. Den ble sett av 27 millioner kinogjengere i USA.
Erik Mykland
Landslaget og Start
Mykland mottok Norges Fotballforbunds gullklokke etter kampen mot 5. juni 1994. I 1992 ble han kåret til Årets spiller i norsk fotball av VG.
Arthur (film)
Popularitet og økonomi
Den ble også meget populær i Norge og gikk blant annet på Oslo-kinoene i over ett år.
Erik Mykland
Utenlandske klubber
I tillegg til, har Mykland spilt for en rekke klubber i utlandet. Hans første utenlandsopphold var omkring årsskiftet i 1995, da han ble leid ut til den nederlandske klubben FC Utrecht. Dette oppholdet ble imidlertid ingen suksess, og han returnerte til Start etter noen måneder. Høsten 1996 ble han solgt til østerrikske FC Linz, hvor han hadde større suksess – og etter bare én sesong i Østerrike ble han solgt til den greske storklubben Panathinaikos. Etter tre sesonger i Hellas, dro Mykland til tyske TSV 1860 München og deretter til danske FC København. Det var i sistnevnte klubb at Mykland vant sitt første og eneste seriemesterskap i 2003. Mykland spilte bare 45 minutter den siste sesongen i FC København.
Arthur (film)
Anmelderne
Også de norske anmelderne var jevn over positive. Både Aftenposten, VG og Dagbladet gav den terningkast fire.
Musikk
Filmens mest kjente låt, "Arthur's Theme (Best That You Can Do)", ble fremført av Christopher Cross og ble en stor hit på 1980-tallet. Blant annet havnet den på førsteplass på amerikanske Billboard Hot 100 og på den norske VG-lista.
Erik Mykland
Utenlandske klubber
Mykland la opp sommeren 2004 som følge av en akillesskade han har hatt hele livet og en kneskade som han hadde gått med i ett år.
Svend Aage Ellefsen
Svend Aage Højgaard Ellefsen (født 13. september 1941 i Miðvágur) er en færøysk forretningsmann og tidligere politiker (Ff.).
Arthur (film)
Priser
Filmen ble tildelt to Oscar. Disse kom i klassene Beste birolle (John Gielgud) og Beste originalsang (Cross, Allen, Bacharach og Sager). Den innkasserte også fire Golden Globe som kom i klassene Beste hovedrolle (Dudley More), Beste film (komedie/musikal), Beste birolle (Gielgud), og Beste sang ("Arthurs theme"). Det kan ellers nevnes at Dudley Moore ble Oscar-nominert i klassen beste mannlige hovedrolle og Steve Gordon i klassen beste manus.
Erik Mykland
Comeback
9. juli 2008 ble det offentliggjort at Mykland skulle vende tilbake til fotballen. Etter tre måneders opptrening, gjorde han comeback for 5. oktober. Mykland kom på banen som innbytter mot Sandnes Ulf etter 58 minutters spill, til stor jubel fra over 11 000 tilskuere på Sør Arena.
Svend Aage Ellefsen
Ellefsen var medlem av kommunestyret i Sandavágur 1970–1974 og 1976–1980, innvalgt på Lagtinget fra Vágar 1980–1994 samt samferdsels-, energi- og miljøminister i Atli Dams sjette regjering 1991–1993.
Erik Mykland
Comeback
21. oktober ble det gjennomført en operasjon av akillesenen til Mykland. Det knyttet seg stor spenning om han ble i stand til å trene for fullt og spille tippeliga for Start i 2009. Erik Mykland fikk sitt comeback i Tippeligaen mot Tromsø. Etter tilsammen ni kamper for Start i sesongene 2008 og 2009, hvorav syv i Tippeligaen ble det i juni 2009 klart at Myggen legger opp proffkarrieren for godt.
Trener
I november 2011 ble det kjent at Mykland var blitt rekruttert av Agder Fotballkrets for å trene øst-regionens 1998-kull. En måned senere ble det kjent at han skulle være spillende trener for Risør Fotballklubbs A-lag fra 2012, og at han hadde allerede tyvstartet sent i 2011.
Almoloya del Río
Almoloya del Río er en kommune i sone I av delstaten México i Mexico. Kommunens areal er 12,49 km².
Erik Mykland
Annet
Mykland ga i 2008 ut boka Best med ball (ISBN 9788251625944) sammen med Viggo Strømme og Kristofer Hæstad. I 2000 kom Håvard Rem ut med biografien Erik Mykland: oppvekst, livsstil, EM 2000, spillestil (ISBN 9788203225345).